IZ

IZVJEŠĆE O IZVRŠENJU PLANA DJELOVANJA U PODRUČJU PRIRODNIH NEPOGODA ZA 2022. GODINU

OPĆINA BUKOVLJE

Na temelju članka 17. stavka 3. Zakona o ublažavanju i uklanjanju posljedica prirodnih nepogoda („Narodne novine“, broj 16/19) načelnik Općine Bukovlje na 15. sjednici općinskog vijeća podnosi sljedeće

# IZVJEŠĆE O IZVRŠENJU PLANA DJELOVANJA ZA 2022. GODINU ZA OPĆINU BUKOVLJE

## UVOD

Prirodnom nepogodom, u smislu Zakona o ublažavanju i uklanjaju posljedica prirodnih nepogoda („Narodne novine“ 16/19) smatraju se iznenadne okolnosti uzrokovane nepovoljnim vremenskim prilikama, seizmičkim uzrocima i drugim prirodnim uzrocima koje prekidaju normalno odvijanje života, uzrokuju žrtve, štetu na imovini i/ili njezin gubitak te štetu na javnoj infrastrukturi i/ili u okolišu.

Prirodnom nepogodom smatraju se potres, olujni i orkanski vjetar, požar, poplava, suša, tuča, kiša koja se smrzava u dodiru s podlogom, mraz, izvanredno velika visina snijega, snježni nanos i lavina, nagomilavanje leda na vodotocima, klizanje, tečenje, odronjavanje i prevrtanje zemljišta i druge pojave takva opsega koje, ovisno o mjesnim prilikama, uzrokuju bitne poremećaje u životu ljudi na određenom području.

Kako bi se odredile mjere i postupanja djelomične sanacije šteta od prirodnih nepogoda predstavničko tijelo do 30. studenog tekuće godine donosi plan djelovanja za sljedeću godinu.

Plan djelovanja sadržava popis mjera i nositelja mjera u slučaju nastajanja prirodne nepogode, procjene osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva, kao i sve druge mjere koje uključuju suradnju s nadležnim tijelima i/ili drugim tijelima, znanstvenim ustanovama i stručnjacima za području prirodnih nepogoda.

Izvršno tijelo JLP(R)S podnosi predstavničkom tijelu jedinice lokalne i područne (regionalne) samouprave, do 31. ožujka tekuće godine, izvješće o izvršenju planu djelovanja za proteklu kalendarsku godinu.

# MJERE I NOSITELJI MJERA U SLUČAJU NASTAJANJA PRIRODNE NEPOGODE

U slučaju nastanka prirodne nepogode, župan proglašava prirodnu nepogodu za zahvaćeno područje.

Na području Općine Bukovlje u 2022. godini proglašena je jedna prirodna nepogoda izazvana sušom.

Prirodna nepogoda izazvana sušom proglašena je temeljem Odluke o proglašenju prirodne nepogode izazvane sušom na poljoprivrednim usjevima proljetne sjetve 2022. godine, djetelinsko-travnim smjesama i višegodišnjim nasadima - voćnjacima i vinogradima na području općina: Bebrina, Brodski Stupnik, Bukovlje, Cernik, Davor, Donji Andrijevci, Dragalić, Garčin, Gornja Vrba, Gornji Bogićevci, Gundinci, Klakar, Nova Kapela, Okučani, Oprisavci, Oriovac, Podcrkavlje, Rešetari, Sibinj, Sikirevci, Slavonski Šamac, Stara Gradiška, Staro Petrovo Selo, Velika Kopanica, Vrbje, Vrpolje i gradova: Slavonski Brod i Nova Gradiška (KLASA: 320-12/22-01/37, UR. BROJ: 2178-04-02/03-22-1)od 05. rujna 2022. godine.

Šteta od prirodnih nepogoda u 2022. godini za područje Općine Bukovlje

|  |  |  |
| --- | --- | --- |
| PRIRODNA NEPOGODA | BROJ ZAPRIMLJENIH PRIJAVA | KONAČNA PROCJENA ŠTETE |
| suša | 22 | Općina Bukovlje prijavila je za proglašenje stanja prirodne nepogode izazvane sušom donošenjem Odluke o proglašenju od strane župana Brodsko-posavske županije. Županijsko povjerenstvo će Općini Bukovlje narednom periodu dostaviti sredstva državnog proračuna u ukupnom iznosu koji će biti iznos konačne procjene štete kao pomoć za ublažavanje posljedica prirodne nepogode izazvane sušom. |

Temeljem „Odluke o dodjeli sredstava pomoći za ublažavanje i uklanjanje posljedica prirodnih nepogoda nastalih u 2022. godini u Republici Hrvatskoj“ (KLASA: 022-03/22-04/483, URBROJ:50301-05/16-22-4 od 22. prosinca 2022.) Općini Bukovlje nisu doznačena sredstva.

# OSIGURANJE OPREME I DRUGIH SREDSTAVA ZA ZAŠTITU I SPRJEČAVANJE STRADANJA IMOVINE, GOSPODARSKIH FUNKCIJA I STRADANJA STANOVNIŠTVA

Općina Bukovlje osigurala je sredstva za organizaciju i razvoj sustava civilne zaštite u 2022. godini u ukupnom iznosu od 28.100,00 HRK.

Kako bi ublažili posljedice od prirodnih nepogoda Općina Bukovlje provela je sljedeće prevencijske mjere:

|  |  |  |
| --- | --- | --- |
| PRIRODNA NEPOGODA | PREVENCIJSKA MJERA | IZNOS |
| POTRES | Plan djelovanja u području prirodnih nepogoda | 1.200,00 HRK |
| OLUJNI,ORKANSKI VJETAR | Plan djelovanja u području prirodnih nepogoda | 1.200,00 HRK |
| POŽAR | Usluge vatrogasne intervencije plan za 2022.godinu Tekuće pomoći gradskim proračuni JVP grada Slavonskog Broda (sporazum)  | 20.000,00 HRK152.000,00 HRK |
| POPLAVA | Održavanje cestovne kanalske mreže | 55.250,94 HRK |
| Hrvatske vode- naknada za uređenje voda | 339.902,11 HRK |
| Održavanje kanalske mreže i prijelaza | / |
| SUŠA | Plan djelovanja u području prirodnih nepogoda | 1.200,00 HRK |
| TUČA | Plan djelovanja u području prirodnih nepogoda | 1.200,00 HRK |
| MRAZ | Plan djelovanja u području prirodnih nepogoda | 1.200,00 HRK |
| IZVANREDNO VELIKA VISINA SNIJEGA | Plan djelovanja u području prirodnih nepogoda | 1.200,00 HRK |
| KLIZANJE, TEČENJE, ODRONJAVANJE I PREVRTANJE ZEMLJIŠTA | Plan djelovanja u području prirodnih nepogoda | 1.200,00 HRK |

# MJERE KOJE UKLJUČUJU SURADNJU S NADLEŽNIM TIJELIMA I/ILI DRUGIM TIJELIMA, ZNANSTVENIM USTANOVAMA I STRUČNJACIMA ZA PODRUČJU PRIRODNIH NEPOGODE

## EDUKACIJA

Općina Bukovlje donijela je Plan vježbi za 2022. godinu. Izvršenje planskog dokumenta otežano je pandemijom virusom COVID-19.

## SREDSTVA IZ EUROPSKIH FONDOVA

Potpisan je Ugovor i provedena Javna nabava za projekt „Rekonstrukcija dječjeg igrališta u Bukovlju“ za koji smo preko LAG Natječaja za provedbu tipa operacije 2.1.3. iz LRS „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo uključujući slobodno vrijeme i kulturne aktivnosti te povezanu infrastrukturu“ osigurali potporu u iznosu od 167.783,66 kuna odnosno 22.268,72 EUR-a.

Potpisan je Ugovor o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014. – 2020. Zaželi – Program zapošljavanja žena -faza III za Projekt „Zaposli se, osnaži se3!“ u ukupnom iznosu od 1.084.480,00 kuna. Projektom je planirano zaposliti 22 teže zapošljive žene koje trebaju skrbiti o 132 krajnja korisnika.

PLANSKI DOKUMENTI

Općina Bukovlje donijela je u 2022. godini:

* Plan djelovanja u području prirodnih nepogoda za 2023. godinu,
* provela redovito ažuriranje priloga Plana djelovanja CZ kako bi potrebni podaci bili ažurni u slučaju nastanaka izvanrednog događaja,
* Plan vježbi za 2022 godinu.

OPĆINSKI NAČELNIK

OPĆINE BUKOVLJE

KLASA: 240-01/23-01/01

URBROJ: 2178/25-01-23-1

Bukovlje, 29. ožujka 2023. godine

 OPĆINSKI NAČELNIK

 Davor Petrik